Ուշագրավ է, որ այս առաջարկն ընդունելի էր ե՛ւ Երեւանի համար՝ վերապահումներով, ե՛ւ Ստեփանակերտի՝ խիստ վերապահումներով: Հետաքրքիրն այն էր, որ Ադրբեջանը մերժեց այս փաստաթուղթը, նույնիսկ Ալիեւը հայտարարեց, որ այս առաջարկները «սեւից էլ սեւ են»: Տարածքների փոխանակման տարբերակը դարձյալ Ադրբեջանն է մերժել: Ի դեպ, այդ տարբերակը չէր ենթադրում Մեղրիի փոխանցում Ադրբեջանին, ինչպես 2008-ին հրապարակում փաստաթուղթը թափահարելով, պնդում էր Լեւոն Տեր-Պետրոսյանը: